केबल ऑपरेटर इसे सरकार की साजिश मान रहे हैं. इन लोगों का आरोप है कि सरकार केबल व्‍यवसाय को पूरी तरह चौपट करने के लिए ही टैक्‍स में बढ़ोत्‍तरी की है. कुछ केबल ऑपरेटर से इसे बड़ी साजिश भी बता रहे हैं. उनका कहना है कि तमाम डीटीएच कंपनियों से मिलकर सरकार इस तरह माहौल बना रही है कि केबल ऑपरेटर पूरी तरह तबाह हो जाएं और डीटीएच कंपनियों को इसका लाभ मिल सके. लोग केबल की बजाय डीटीएच खरीदने लगें. अभी इंदौर एवं मध्‍य के अन्‍य जिलों में शासन द्वारा प्रति कनेक्‍शन 20 रुपये की वसूली की जा रही है. टैक्‍स को 20 प्रतिशत कर दिए जाने के बाद यह विभिन्‍न जगहों पर बढ़कर 40 से 60 रुपये तक हो जाएगा.